బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బిగ్ బీ సినిమాలో తాప్సీ
బాలీవుడ్ మెగాస్టార్ అమితాబ్ బచ్చన్ తర్వాతి సినిమాలో నటించే ఛాన్స్ కొట్టేసింది ఢిల్లీ గాళ్ తాప్సీ.
TNN | Updated:
Jan 8, 2016, 05:50PM IST
బిగ్ బీ సినిమాలో తాప్సీ
బాలీవుడ్ మెగాస్టార్ అమితాబ్ బచ్చన్ తర్వాతి సినిమాలో నటించే ఛాన్స్ కొట్టేసింది ఢిల్లీ గాళ్ తాప్సీ. అక్షయ్ కుమార్ , రానాలు కలిసి నటించిన బేబీ మూవీలో అండర్ కవర్ ఏజెంట్ రోల్ పోషించిన తాప్సీకి ఆ తర్వాత బాలీవుడ్‌లో ఇంతవరకు ఏ ఆఫర్ రాలేదు అని అనుకుంటుండగానే అమ్మడికి బంపర్ ఆఫర్ తగిలింది. షూజిత్ సర్కార్ నిర్మించనున్న ఈ సినిమాని ప్రముఖ బెంగాలీ దర్శకుడు అనిరుద్ధ రాయ్ చౌదరి తెరకెక్కించనున్నాడు. ఫిబ్రవరిలో ప్రారంభమయ్యే ఈ మూవీ షూటింగ్ మొత్తం ఢిల్లీలోనే జరగనుంది. ఇదే విషయమై షూజిత్‌ని వివరణ కోరగా.. 'అవును తాప్సీ తన సినిమాలో నటిస్తున్న విషయం నిజమే' అని అంగీకరించారు. బచ్చన్ సాబ్ సినిమాలో ఆఫర్ అందిపుచ్చుకోవడంతో అమ్మడి ఆనందానికి అంతేలేకుండాపోయింది.